CELEX: 32019D0718
Language: fi
Date: 2019-04-30 00:00:00
Title: Komission päätös (EU) 2019/718, annettu 30 päivänä huhtikuuta 2019, ehdotetusta kansalaisaloitteesta ”PRO-NUTRISCORE” (tiedoksiannettu numerolla C(2019) 3232)

10.5.2019   
               
               
                  FI
               
               
                  Euroopan unionin virallinen lehti
               
               
                  L 122/49
               
            
         KOMISSION PÄÄTÖS (EU) 2019/718,
         annettu 30 päivänä huhtikuuta 2019,
         ehdotetusta kansalaisaloitteesta ”PRO-NUTRISCORE”
         
            
               (tiedoksiannettu numerolla C(2019) 3232)
            
         
         (Ainoastaan ranskankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetussa kansalaisaloitteessa ”PRO-NUTRISCORE” todetaan seuraavaa: ”Pyydämme Euroopan komissiota tekemään pakollisiksi elintarvikkeisiin liitettävät yksinkertaistetut ”Nutriscore”-pakkausmerkinnät, jotta kuluttajat saavat ravintosisältöä koskevaa laadukasta tietoa ja jotta voidaan suojella kuluttajien terveyttä.”
                  
               
                     (2)
                  
                  
                     Ehdotetun kansalaisaloitteen tavoitteet liittyvät seuraavaan: ”1. Parannetaan elintarvikkeiden ravintosisältöä koskevien merkintöjen luettavuutta ja ymmärrettävyyttä siten, että elintarvikkeen ravintoarvo on helppo ymmärtää yhdellä silmäyksellä elintarvikkeiden runsaan tarjonnan keskellä. 2. Toteutetaan kansanterveyteen liittyviä toimia kannustamalla elintarvikealan ammattilaisia parantamaan tuotteidensa koostumusta. 3. Yhdenmukaistetaan ravintosisältöä koskevat tiedot Euroopan tasolla tekemällä pakolliseksi yhden virallisen merkintäjärjestelmän käyttö ja poistamalla siten eurooppalaisten kuluttajien vaikeudet ymmärtää lukuisia erilaisia merkintätapoja.”
                  
               
                     (3)
                  
                  
                     Euroopan unionista tehdyllä sopimuksella, jäljempänä ’SEU-sopimus’, lujitetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (4)
                  
                  
                     Kansalaisaloitteen tekemistä varten vaadittavien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.
                  
               
                     (5)
                  
                  
                     Perussopimusten soveltamiseksi voidaan antaa sisämarkkinoiden toteuttamista ja toimintaa koskevia unionin säädöksiä jäsenvaltioiden lakien, asetusten ja hallinnollisten määräysten lähentämiseksi Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklan perusteella.
                  
               
                     (6)
                  
                  
                     Ehdotettu kansalaisaloite ei näin ollen ylitä selvästi komission toimivaltaa tehdä ehdotus unionin säädökseksi perussopimusten soveltamiseksi asetuksen 4 artiklan 2 kohdan b alakohdan mukaisesti.
                  
               
                     (7)
                  
                  
                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.
                  
               
                     (8)
                  
                  
                     Ehdotettu kansalaisaloite ”PRO-NUTRISCORE” olisi sen vuoksi rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”PRO-NUTRISCORE”.
         
         
            2 artikla
            Tämä päätös tulee voimaan 8 päivänä toukokuuta 2019.
         
         
            3 artikla
            Tämä päätös on osoitettu ehdotetun kansalaisaloitteen ”PRO-NUTRISCORE” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Cédric MUSSO ja Ivo MECHELS.
         
         
            Tehty Brysselissä 30 päivänä huhtikuuta 2019.
            
               
                  Komission puolesta
               
               Frans TIMMERMANS
               
                  Varapuheenjohtaja
               
            
         
         
            (1)  EUVL L 65, 11.3.2011, s. 1.